CELEX: C2006/060/99
Language: lt
Date: 2006-03-11 00:00:00
Title: Byla F-123/05  2005 m. gruodžio 13 d.  pareikštas ieškinys byloje Bracke prieš Komisiją

11.3.2006   
            
            
               LT
            
            
               Europos Sąjungos oficialusis leidinys
            
            
               C 60/53
            
         2005 m. gruodžio 13 d. pareikštas ieškinys byloje Bracke prieš Komisiją
   (Byla F-123/05)
   (2006/C 60/99)
   Proceso kalba: prancūzų
   Šalys
   
      Ieškovas: Jean-Marc Bracke (Watermael-Boitsfort, Belgija), atstovaujamas advokato P. Bruwier
   
      Atsakovė: Europos Bendrijų Komisija
   Ieškovo reikalavimai
   
               —
            
            
               panaikinti 2005 m. rugsėjo 7 d. Paskyrimų tarnybos sprendimą dėl Jean-Marc Bracke skundo (Nr. R/570/05) bei vėlesnius, šio sprendimo pagrindu priimtus aktus;
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovas, konkursą COM/PC/04 laimėjęs asmuo, ginčija Paskyrimų tarnybos sprendimo jo neįdarbinti pareigūnu stažuotoju dėl to, kad jis neatitinka dalyvavimui pirmiau nurodytame konkurse taikomose sąlygose nurodytų ištarnauto laiko reikalavimų.
   Ieškovas tvirtina, kad ginčijamas sprendimas pažeidžia Nuostatų 27 straipsnį, kadangi sprendimas be tinkamo pateisinimo daliai kandidatų užkerta kelią užimti pareigas. Be to, jis remiasi nediskriminavimo, gero administravimo, konkurso komisijos nepriklausomumo bei teisėto pasitikėjimo principų pažeidimu. Galiausiai jis nurodo, kad pranešimo apie konkursą nuostata, kuria pagrįstas šis sprendimas, būtent III.1 punktas, yra neteisėta dėl nediskriminavimo principo pažeidimo ir todėl pagal EB 241 straipsnį turi būti pripažinta netaikytina.